SK
L 205/66
Úradný vestník Európskej únie
5.8.2022
3.
identifikuje všetky opätovné vyšetrovania potrebné na preukázanie súladu postupu opravy a oblastí ovplyvnených postupom opravy s predpisovou základňou typového osvedčovania a s príslušnými požiadavkami na ochranu životného prostredia, ktoré sú podľa potreby začlenené formou odkazu buď do typového osvedčenia alebo doplnkového typového osvedčenia; 4. identifikuje každú navrhovanú zmenu predpisovej základne typového osvedčovania začlenenú formou odkazu podľa potreby buď v typovom osvedčení, alebo v doplnkovom typovom osvedčení; 5. uvádza, či pripravil alebo pripraví certifikačné údaje úplne sám alebo na základe dohody s vlastníkom údajov typového osvedčovania.
21L.A.206
Preukázanie súladu
a) Žiadateľ o schválenie postupu väčšej opravy preukáže súlad s príslušnou predpisovou základňou typového osvedčovania a s príslušnými požiadavkami na ochranu životného prostredia stanovenými a oznámenými agentúrou žiadateľovi v súlade s ustanovením 21L.B.201 a poskytne agentúre prostriedky, ktorými preukázal tento súlad.
b) Žiadateľ o schválenie postupu väčšej opravy poskytne agentúre zaznamenané odôvodnenie spôsobov dosiahnutia súladu v rámci dokumentácie o súlade podľa plánu na preukázanie súladu.
c) Pri vykonávaní skúšok a kontrol na preukázanie súladu v súlade s písmenom a) žiadateľ pred vykonaním akejkoľvek skúšky overí a toto overenie zdokumentuje: 1. v prípade skúšobnej vzorky, že: i)
materiály a procesy primerane zodpovedajú špecifikáciám navrhovaného typového návrhu;
ii) konštrukčné časti výrobkov primerane zodpovedajú výkresom navrhovaného typového návrhu; iii) výrobné procesy, konštrukcia a montáž primerane zodpovedajú tým, ktoré sú špecifikované v navrhovanom typovom návrhu; a 2. že skúšobné a meracie zariadenia, ktoré sa majú použiť na skúšku, sú vhodné na skúšku a príslušne kalibrované.
d) Letové testy na účely získania schválenia postupu väčšej opravy sa vykonajú v súlade s metódami pre takéto letové testy špecifikovanými agentúrou.
Žiadateľ vykoná všetky letové testy potrebné na stanovenie súladu s príslušnou základňou typového osvedčovania a s príslušnými požiadavkami na ochranu životného prostredia.
e) Žiadateľ o schválenie postupu väčšej opravy agentúre umožní: 1. preskúmať všetky údaje a informácie týkajúce sa preukázania súladu; 2. zúčastniť sa na akejkoľvek skúške alebo inšpekcii na účely preukázania súladu alebo ich vykonať; a 3. ak sa to považuje za potrebné, vykonať fyzickú kontrolu opraveného výrobku s cieľom overiť súlad projektu s predpisovou základňou typového osvedčovania a s príslušnými požiadavkami na ochranu životného prostredia.
f) Po dokončení preukazovania súladu žiadateľ vyhlási agentúre, že: 1. preukázal súlad s predpisovou základňou typového osvedčovania a s príslušnými požiadavkami na ochranu životného prostredia stanovenými a oznámenými agentúrou žiadateľovi v súlade s ustanovením 21L.B.201 podľa plánu na preukázanie súladu; a 2. nebola zistená žiadna vlastnosť alebo charakteristika, ktorá by mohla spôsobiť, že sa výrobok postupom opravy z hľadiska účelu, na ktorý sa osvedčovanie vyžaduje, stane nebezpečný alebo environmentálne nekompatibilný.